钦定古今图书集成/历象汇编/岁功典/第008卷 > 《渔家傲》〈正月〉宋·欧阳修
## 钦定古今图书集成/历象汇编/岁功典/第008卷 > 《渔家傲》〈正月〉宋·欧阳修

正月斗杓初转势。金刀翦彩功夫异。称庆高堂欢幼
穉。看柳意。偏从，东面春风至。　十四新蟾圆尚未。楼
前乍看红灯试。冰散绿池泉细细。鱼欲戏。园林已是
花天气。

《前调》：〈二月。〉　　　　　　　　前人。

二月春耕万杏密，百花次第争先出。惟有海棠梨第
一，深浅拂，天生红粉真无匹。　画栋归来巢未失，双
双款语怜飞乙。留客醉花迎晓日，金盏溢，却忧风雨
飘零疾。

《前调》：〈三月。〉　　　　　　　　前人。

三月清明天婉娩，晴川祓禊归来晚。况是踏青来处
远。犹不倦，秋千别闭深庭院。　更值牡丹开欲遍。酴
醾压架清香散。花底一尊谁解劝。增眷恋，东风向晚
无情绊。

《前调》：〈四月：〉　　　　　　　　前人。

四月园林春去后。深深密幄阴初茂。折得花枝犹在
手。香满袖。叶间梅子青如豆。　风雨时时添气候。成
行新笋霜筠厚。题就送春诗几首。聊对酒。樱桃色照
银盘溜。

《前调》：〈五月。〉　　　　　　　　前人。

五月榴花妖艳烘。绿杨带雨垂垂重。五色新丝缠角
粽，金盘送。生绡画扇蟠双凤。　正是浴兰时节动。菖
蒲酒美清尊共。叶里黄鹂时一哢。犹。等闲惊破
纱窗梦。

《前调》：〈六月。〉　　　　　　　　前人。

六月炎天时霎雨。行云涌出奇峰露。沼上嫩莲腰束
素，风兼露。梁王宫阙无烦暑。　畏日亭亭残蕙炷。傍
帘乳燕双飞去。碧碗敲冰倾玉处，朝与暮。故人风快
凉轻度。

《前调》：〈七月：〉　　　　　　　　前人。

七月新秋风露早。渚莲尚折庭梧老。是处瓜华时节
好。金尊倒。人间彩缕争祈巧。　万叶敲声凉乍到。百
虫啼晚烟如埽。箭漏初长天杳沓。人语悄。那堪夜雨
催清晓。

《前调》：〈八月：〉　　　　　　　　前人。

八月秋高风历乱。衰兰败芷红莲岸。皓月十分光正
满。清光畔。年年常愿琼筵看。　社近愁看归去燕。江
天空阔云容漫。宋玉当时情不浅。成幽怨。乡关千里
危肠断。

《前调》：〈九月。〉　　　　　　　　前人。

九月霜秋秋已尽，烘林败叶红相映。惟有东篱黄菊，
盛遗金粉。人家帘幕重阳近，　晓日阴阴晴未定，授
衣时节轻寒嫩。新雁一声风又劲。云欲凝，雁来应有
吾乡信。

《前调》：〈十月。〉　　　　　　　　前人。

十月小春梅蕊绽，红楼画阁新妆遍。鸳帐美人贪睡
暖，羞起懒，玉壶一夜冰澌满。　楼上四垂帘不卷，天
寒山色偏宜远。风急雁行吹字断，红日晚，江天雪意
云撩乱。

《前调》：〈十一月。〉　　　　　　　前人。

子月新阳排寿宴。黄锺应管添宫线。猎猎寒威云不
卷。风头转。时看雪霰吹人面。　南至迎长知漏箭。《书》
云“纪候冰生研。腊近探春春尚远。闲亭院。梅花落尽千千片。”

《前调》：〈十二月。〉　　　　　　　前人。

腊月严凝天地闭。莫嫌台榭无花卉。惟有酒能欺雪
意。增豪气。直教耳热笙歌沸。　陇上雕鞍惟数骑。猎
围半合新霜里。霜重鼓寒声不起。千人指。马前一雁
寒空坠。